Il Zanussi smenteât
In pôcs di lôr a an memoreât Paolo Zanussi, chei dal Premio Terzani sì
Dai 10 ai 13 di mai al tache «Vicino/lontano Identità e differenze al tempo dei conflitti Premio Terzani Terza edizione», a Udin.
Un premi che achi sul blog al è stât definît superficialmentri “estranei” al Friûl, ma no je propite cussì. Difat a son praticamentri i unics che si son visâts di Paolo Zanussi, il grant grafic, inlustradôr e inteletuâl furlan che – tra lis altris robis – al inlustrave lis oparis di Riedo Puppo. Dismenteât di ducj (ancje dai gjiornâi li che al publicave), al à vût une mostre l’an passât.
Pe «Patrie dal Friûl» di març o ai intervistade la vedue, scuvierzint cualchi robe interessant…
Par lei l’interviste
Zanussi artist e inteletuâl furlanist
Interviste a Maria Faleschini, vedue dal artist Paolo Zanussi che al inlustrave i libris e lis vignetis di Riedo Pup
Siore Faleschini, il so omp al jere un preseât grafic e ilustradôr, cemût vevial inviât la sô cariere?
Al si ere laureât in jurisprudence ma nol à mai praticât. Al à vût lâocasion lâ a vore a Milan li de Kodak e dopo intune grande agenzie publicitarie. Podopo al si è metût bessôl tant che diretôr artistic free lance. Chê di illustradôr e artist e jere la sô passion.
Quindi si sêso cognossûts a Milan?
No. Si sin cognossûts a Paris, dulà che lui al lave par seguî il lavôr te sede francês de agenzie.
Viveviso a Milan?
No, jo o stavi a Vignesie li che o insegnavi, e lui a Milan. Si viodevin ogni fin setemane a Udin. Podopo o viazavit tant, apene pussibil. Al gno omp i plaseve un grum viodi i puescj e la int. E ju piturave: al si puartave simpri daûr il material par disegnâ.
Ma un diretôr artistic di livel nazionâl parcè disegnavial tant par robis furlanis?
Al jere leadissim al Friûl e amî di int come Lelo Cjanton, Riedo Pup – apont -, Tarcisio Petracco, don Duilio Corniali.
Erial nome leât al Friûl o ancje «furlanist»?
Al jere ancje furlanist: al tignive aes bartais pe autonomie, pe Università t, ae difese de lenghe. Ancje se al jere criticâ¦
In ce sens?
Al cjatave che tantis voltis al si lave masse viars il ricuart, il folcloristic: lui al crodeve intune une lenghe che servìs par dut e che fos moderne.
Une vision une vore indevant par lâepocheâ¦
Sì: cumò chescj discors a son plui acuisîts che in chê volte.
Jê ogni an a ricuarde il so omp fasint un calendari.
Cuntun trop di amîs si sielç un tema par lis 13 inlustrazions dal calendari. Robe no facil parceche la sô produzion e je grandonone. Al disegnave ogni dì, in viaç inmò di plui. Il stampadôr al si smaravee ogni volte di ce tant material che o ai. O fâs fâ 500 copiis che a van a amîs e a cui che mâes domande.
Ce isal stât fat par memoreâlu e ce isal in progjiet?
I organizadôrs dal premi Terzani di Udin sie tal 2006 che lâan prime a an volût dai disens par lôr mostris. Di pôc cualchidun al mi à domandât par esponi a Triest o a Vignesie ma no sai ce fâ: e je une grande fadie seguî une mostre.
Masse pôc pal valôr de opare dal so omp, come par Pupâ¦
Fûr di une mostre fate in place Sant Jacum a Udin – e jere tante int – o ai sintût un zovin a dî: «Ma dulà lu ano platât chest, fin cumò?» Une grande sodisfazion. Il fat al è che il gno omp al jere une vore schivo e podopo volontariamentri si è gjavât fûr dai zîrs artistics de regjion. Cussì la memorie e je afidade a amîs e a chei che seguivin di dongjie la sô opare.
© «La Patrie dal Friûl» par abonâsi info@lapatriedalfriul.org (25 euro l’an o 30 cuntun libri in regâl Cont postâl n. 12052338 intestât a âla Patrie dal Friûlâ Glemone)
mlt_Latn fur_Latn ita_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn lmo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn